Diari Oficial de la Generalitat Valenciana


Sumari del DOGV 1999, del 06-04-1993 (1993/827581)

ORDRE de 15 de març de 1993, del Conseller de Cultura, Educació i Ciència, per la qual convoca un concurs públic per a la concessió d'ajudes als ajuntaments que mantenen gabinets psicopedagògics escolars, municipals o mancomunats, autoritzats.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/15/(2)/dof/vci/html**

### Dades del document

Número de DOGV
:   1999

Data del DOGV
:   06-04-1993

Secció del DOGV
:   DISPOSICIONS GENERALS

Número del document
:   1993/827581


Data del document
:   15-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de març de 1993, del Conseller de Cultura, Educació i Ciència, per la qual convoca concurs públic per a la concessió d'ajudes als ajuntaments que mantenen gabinets psicopedagògics escolars, municipals o mancomunats autoritzats.  
Els gabinets psicopedagògics autoritzats finançats pels ajuntaments són un element afavoridor de la millora qualitativa del sistema educatiu i complementen l'actuació sectorial dels serveis psicopedagògics escolars que depenen de la Conselleria de Cultura, Educació i Ciència, en les funciones de valoració d'alumnes amb necessitats educatives especials, adaptacions curriculars per a aquests i activitats d'orientació educativa i familiar.  
Atès que seria convenient mantenir el nivell de prestació de serveis, cal concedir ajudes institucionals que permeten col·laborar en el manteniment d'aquests serveis als ajuntaments i a les mancomunitats que disposen de gabinets psicopedagógics escolars que hagen estat autoritzats per la Conselleria de Cultura, Educació i Ciència.  
Per això, i en virtut de les atribucions que me confereix el article 35 de la Llei 5/1983, de 30 de desembre, de Govern Valencià,  
ORDENE  
Primer  
1. Convocar un concurs públic per a la concessió d'ajudes als ajuntaments que mantenen gabinets psicopedagògics escolars municipals o mancomunats que intervinguen en l?escola pública.  
2. Aprovar les bases per les quals es regirà aquesta convocatòria, i que s'inclouen en aquesta ordre.  
Segon  
Les ajudes a què fa referència l'apartat anterior contribuiran al finançament paReial de les despeses derivades del funcionament dels gabinets psicopedagógics escolars municipals.  
Tercer  
L'import global màxim destinant a aquestes ajudes serà de 827.113.381, finançats a càrrec de la línia de subvenció 4.09/93 del programa 422.20.  
Quart  
El termini màxim per a resoldre les sol·licituds que es formulen serà de sis mesos.  
Si dins del termini esmentat no hi ha una resolució expressa, les sol·licituds es consideraran desestimades, sense perjudici del que es resolga en el moment oportú.  
DISPOSICIÓNS FINALS  
Primera  
Delegue en el Director General d'Ordenació i Innovació Educativa la facultat de concedir aquestes ajudes i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 15 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
Bases de la convocatòria  
Primera. Concepte d'ajuda i requisits  
1. S'ofereixen ajudes als ajuntaments que mantenen gabinets psicopedagògics municipals, destinades al finançament paReial de les despeses derivades del seu funcionament.  
2. Aquests gabinets hauran d'estar autoritzats o en tràmit d'autorització d'acord amb l'Ordre d?1 de març de 1990 (DOGV del 30.04.90), i es comprometran a complir el pla d'activitats dels serveis psicopedagògics escolars que estableix la Conselleria de Cultura, Educació i Ciència.  
3. Hauran d'haver iniciat l'activitat el gener del 1993 o en anys anteriors.  
Segona. Sol·licitants  
Podran sol·licitar aquestes ajudes les entitats locals que gestionen o financen gabinets psicopedagógics escolars municipals a l?àmbit de la Comunitat Valenciana.  
1 Tercera. Formalització  
Les sol·licituds de les ajudes previstes en aquesta ordre es formalitzaran en dos exemplars, i seran dirigides al director territorial de Cultura i Educació.  
La presentació es farà als serveis territorials de Cultura i Educació, al registre general de la Conselleria de Cultura, Educació i Ciència, als centres de l?Oficina d'informació, Iniciatives i Reclamacions de la Generalitat Valenciana o mitjançant qualsevol de les formes que estableix l'article 38-4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 30 dies comptats a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
S'haurà de presentar la documentació següent:  
1. Una instància d'acord amb el model establert en l'annex I.  
2. Document en què conste el compromís de la corporació de coordinar la seua activitat amb la Direcció General d'Ordenació i Innovació Educativa.  
Així mateix, el compromís que el gabinet municipal participarà en les reunions de coordinació que tot seguit s'indiquen: SPE de sector, inspecció educativa i Direcció General d'Ordenació i Innovació Educativa. D'acord amb el model establert en l'annex II.  
3. El certificat acreditatiu en què conste que en els pressuposts de la corporació hi ha una quantitat consignada per al gabinet psicopedagogic escolar municipal per al qual se sol·licita la subvenció, amb la indicació de la quantitat, la partida i el concepte en què consta, i del compromís de no minvar ni anul·lar aquesta consignació.  
4. La relació de la plantilla del personal del gabinet, segons el model de l'annex III.  
5. El pla econòmic tal com assenyala l'annex IV:  
a) El pressupost desglossat de les despeses de salari i de seguretat social.  
b) El pressupost de material i altres despeses.  
6. Fotocòpia compulsada del contracte laboral o de serveis actualitzat.  
7. Sols en el cas d'estar autoritzats amb posterioritat a l'1 de gener de 1993, hauran de presentar fotocòpia de la resolució d'autorització a què fa referència l?Ordre d?1 de març de 1990. (DOGV de 30 d'abril de 1990).  
Cinquena. Resolució dels expedients  
1. Presentada la documentació en doble exemplar, i després que en faja l'informe la Inspecció Educativa, la direcció territorial corresponent de Cultura i Educació el trametrà en el termini de 30 dies a la Direcció General d'Ordenació i Innovació Educativa, amb la proposta de concessió o denegació.  
Aquesta proposta serà realitzada per una comissió formada en cada direcció territorial per:  
a) El director territorial o persona en qui delegue, que actuarà com a president.  
b) El cap de la unitat d'inspecció corresponent.  
c) Un funcionari de la direcció territorial que designarà el director territorial i que actuarà com a secretari.  
2. Després d'instruir l?expedient, la Direcció General d'Ordenació i Innovació Educativa, emetrà una resolució provisional contra la qual els interessats podran interposar reclamació en el termini de quinze dies des de la seua exposició als taulers d'anuncis de les direccions territorials de Cultura i Educació. Després d'estudiar les reclamacions es dictarà, per delegació del Conseller de Cultura, Educació i Ciència, la resolució definitiva, que serà publicada en el Diari Oficial de la Generalitat Valenciana.  
La resolució de les sol·licituds s'efectuarà tenint en compte les criteris següents:  
a) Compliment del pla d'activitats dels serveis psicopedagógics escolars. El no compliment d'aquest pla serà causa suficient per a la denegació de l'ajuda.  
b) Mòduls de funcionament.  
La subvenció, la determinaran, a més de les disponibilitats pressuposes:  
- El nombre d'hores efectives de dedicació del gabinet a l?escola pública.  
- El tipus de relació contractual (CP I).  
- El nombre d'habitants del municipi (CP II).  
La conjuminació d'aquests factors determinarà el mòdul municipal, la unitat de subvenció municipal i la subvenció municipal.  
Sisena. Justificació de les subvencions  
Per a rebre la subvenció, el beneficiari:  
a) Haurà de justificar-la davant la Direcció General d'Ordenació i Innovació Educativa, abans del 15 de setembre de 1993, mitjançant la presentació de les còpies compulsades dels manaments de pagament, per una quantitat igual o superior a l'ajuda concedida.  
b) S'haurà de sotmetre a les actuacions de control financer que corresponguen a la Intervenció General, en relació amb les ajudes concedides.  
c) Haurà de comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedent de qualsevol administració o ens públics.  
Setena  
L'incompliment de qualsevol de les condicions establertes en la concessió de la subvenció podrà ser causa de revocació d'aquesta, en la forma prevista en la Llei d'Hisenda Pública de la Generalitat  
Valenciana.  
   
Vuitena  
Per al pagament de l'ajuda s'aplicarà el règim següent:  
- El 40% de l'import d'aquesta es lliurarà inmediatament després de la concessió, mitjançant resolució definitiva de la Direcció General d'Ordenació i Innovació Educativa.  
- La resta serà pagada per la Generalitat Valenciana una vegada justificada la subvenció en la forma establerta en la base sisena.  
Tota alteració de les condicions tingudes en compte per a la concessió de la subvenció, i en tot cas, l?obtenció concurrent d'ajudes atorgades per altres administracions o ns públics o privats, podrà donar lloc a la modificació de la resolució de la concessió.  
L'import de les ajudes concedides en cap cas podrà ser d'una quantia que, aïlladament o en concurrència amb altres ajudes, supere el cost de l'activitat que ha de desenvolupar el beneficiari.  
Coeficients de ponderació i determinació dels mòduls de subvenció  
1. Coeficients de ponderació  
D'acord amb el tipus de relació contractual que es manté amb els membres del gabinet i el nombre d'habitants del municipi, s'aplicaran els següents coeficients de ponderació al nombre d'hores de dedicació a l?escola pública:  
CP 1 Tipus de relació contractual Coeficient  
 - Funcionari o laboral indefinit 2  
 - Laboral temporal 1,5  
 - Prestació de serveis 1  
CP 2 Nombre d?habitants del municipi Coeficient  
 - Menys de 2.000 habitants 4  
 - De 2.001 a 5.000 habitants 3,5  
 - De 5.001 a 10.000 habitants 2,75  
 - De 10.00 1 a 20.000 habitants 2  
 - De 20.001 a 50.000 habitants 1,50  
 - De 50.001 a 100.000 habitants 1,25  
 - De més de 106.000 habitants 1  
2. Determinació de mòduls   
2. 1 Módul municipal (MM)  
El mòdul municipal és el resultat d'aplicar el nombre total d'hores de dedicació del gabinet (NH) a l?escola pública, multiplicat pels coeficients de ponderació referits al tipus de relació contractual (CPI) i pel nombre d'habitants del municipi (CP2).  
MM = NH x CPI x CP2   
2.2 Unitat de subvenció (US)  
Es la quantitat que resulta de dividir el crèdit disponible entre el sumatori de mòduls municipals.  
US = crèdit / MM 2.3 Subvenció municipal (SM)  
Els ajuntaments rebran en pessetes la quantitat que resulte de multiplicar la unitat de subvenció pel mòdul municipal.  
M = MM x US  
Veure annex


Còpia Permalink ELI